Na temelju članka 76. stavak 7. Zakona o sportu („Narodne novine broj 71/06, 150/08, 124/10, 124/11, 86/12, 94/13, 85/15, 19/16, 98/19, 47/20 i 77/20) i članka 30. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18, 4/20, 8/20 i 2/21) Općinsko vijeće Općine Vladislavci na svojoj 13. sjednici održanoj dana 28. ožujka 2022. godine donosi

**ZAKLJUČAK**

**o usvajanju Izvješća o izvršenju**

**Programa javnih potreba u sportu na području Općine Vladislavci u 2021. godini**

**I.**

 Usvaja se Izvješće o izvršenju Programa javnih potreba u sportu na području Općine Vladislavci u 2021. godini, Klasa: 620-01/20-01/02, Urbroj: 2158-41-02-22-5 od 14. ožujka 2022. godine.

**II.**

Izvješće o izvršenju Programa javnih potreba u sportu na području Općine Vladislavci za 2021. godinu sastavni je dio ovog Zaključka.

**III.**

 Ovaj Zaključak ima biti objavljen u „Službenom glasniku“ Općine Vladislavci.

KLASA: 620-01/20-01/02

URBROJ: 2158-41-01-22-06

Vladislavci, 28. ožujka 2022.

**Predsjednik**

**Općinskog Vijeća**

Krunoslav Morović, v.r.

Na temelju članka 76. stavak 7. Zakona o sportu („Narodne novine broj 71/06, 150/08, 124/10, 124/11, 86/12, 94/13, 85/15, 19/16, 98/19 , 47/20 i 77/20) i članka 36. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18, 4/20, 8/20 i 2/21) Općinski načelnik Općine Vladislavci dana 14. ožujka 2022. godine, podonosi

**IZVJEŠĆE**

**o izvršenju Programa javnih potreba u sportu na**

 **području Općine Vladislavci za 2021. godinu**

**I.**

Općinsko vijeće Općine Vladislavci donijelo je Program javnih potreba u sportu na području Općine Vladislavci za 2021. godinu („Službeni glasnik“ Općine Vladislavci br. 12/20 i 9/21).

Programom javnih potreba u sportu na području Općine Vladislavci za 2021. godinu („Službeni glasnik“ Općine Vladislavci br. 12/20 i 9/21) planirana su sredstva za financiranje javnih potreba u sportu za slijedeće namjene:

|  |  |  |
| --- | --- | --- |
| **R.BR.** | **OPIS** | **PLANIRANO u kn** |
|  | tekuće donacije sportskim udrugama | 220.000,00 |
|  | podmirivanje troškova električne energije na objektima koje koristi NK „LIV“ 1949 I NK „GOLEO“ | 40.000,00 |
|  | stipendije vrhunskim sportašima | 5.000,00 |
|  | nabava pumpe za potrebe navodnjavanja nogometnih igrališta | 10.500,00 |
|  | povećanje snage el. Energije za objekt NK Liv 1949 Vladislavci | 5.821,88 |
|  | **UKUPNO** | **281.321,88** |

Programom javnih potreba u sportu na području Općine Vladislavci za 2021. godinu propisano je da se doznaka tekuće donacije sredstava sportskim udrugama provodi temeljem Pravilnika o financiranju udruga iz Proračuna Općine Vladislavci („Službeni glasnik“ Općine Vladislavci br. 2/16 i 5/21), izuzev podmirivanja troškova električne energije koji trošak plaća Općina Vladislavci po ispostavljenim računima za trošak električne energije od strane distributera.

Programom je po prvi puta bila planirana i dodjela stipendija vrhunskim sportašima, a u okviru Programa planirana je i nabava pumpe za potrebe navodnjavanja nogometnih igrališta.

**II.**

U 2021. godini sredstva planirana Programom javnih potreba u sportu na području Općine Vladislavci za 2021. godinu, utrošena su za slijedeće namjene:

|  |  |  |  |
| --- | --- | --- | --- |
| **R.BR.** | **OPIS** | **PLANIRANO u kn** | **IZVRŠENO u kn** |
|  | tekuće donacije sportskim udrugama | 220.000,00 | 215.000,00 |
|  | podmirivanje troškova električne energije na objektima koje koristi NK „LIV“ 1949 I NK „GOLEO“ | 40.000,00 | 34.958,82 |
|  | stipendije vrhunskim sportašima | 5.000,00 | 5.000,00 |
|  | nabava pumpe za potrebe navodnjavanja nogometnih igrališta | 10.500,00 | 10.487,50 |
|  | povećanje snage el. Energije za objekt NK Liv 1949 Vladislavci  | 5.821,88 | 5.821,88 |
|  | **UKUPNO** | **281.321,88** | **271.268,20** |

U nastavku dajem pregled izvršenja po kategorijama:

1. **tekuće donacije sportskim udrugama**

Tekuće donacije sportskim društvima u iznosu od 220.000,00 kuna dodijeljene su sukladno Pravilniku o financiranju udruga iz Proračuna Općine Vladislavci („Službeni glasnik“ Općine Vladislavci br. 2/16 i 5/21), na način da je općinski načelnik raspisao natječaj za prijavu projekata i institucionalnu podršku udrugama za 2021. godinu iz proračuna Općine Vladislavci. Prvi natječaj je općinski načelnik raspisao 12. siječnja 2021. godine.

Po provedenom natječaju sredstva su dodijeljena slijedećim sportskim udrugama: Nogometnom klubu LIV 1949 Vladislavci, sa sjedištem u Vladislavcima, Športska 3 dodijeljen je iznos od 60.000,00 kuna, Nogometnom klubu „Goleo“ sa sjedištem u Dopsinu, J.J. Strossmayera 118a dodijeljen je iznos od 60.000,00 kuna.

Drugi natječaj Općinski načelnik raspisao je 25. kolovoza 2021. godine.

Po provedenom natječaju sredstva su dodijeljena slijedećim sportskim udrugama: Nogometnom klubu LIV 1949 Vladislavci, sa sjedištem u Vladislavcima, Športska 3 dodijeljen je iznos od 60.000,00 kuna, Nogometnom klubu „Goleo“ sa sjedištem u Dopsinu, J.J. Strossmayera 118a dodijeljen je iznos od 30.000,00 kuna.

Nakon provedenih natječaja sa radom je počeo i Košarkaški klub Vladislavci te je sukladno odredbama Pravilnika o financiranju udruga iz Proračuna Općine Vladislavci Košarkaškom klubu Vladislavci odobrena financijska potpora za izravno financiranje projekta i institucionalnu podršku udrugama u iznosu od 5.000,00 kuna.

Ukupno je u 2021. godini odobren iznos od 215.000,00 kuna tekućih donacija sportskim udrugama.

Sa svim udrugama potpisani su ugovori o dodijeli sredstava, udruge su podnijele Izvješća o provedbi projekta u propisanim rokovima i obavljena je kontrola na licu mjesta, kojom je utvrđeno da su sredstava korištena namjenski za odobrene namjene.

1. **podmirivanje troškova električne energije na objektima koje koristi NK „LIV“ 1949 I NK „GOLEO“**

Općina Vladislavci kao vlasnik sportskih terena, kao i prethodnih godina, podmirivala je troškove električne energije na sportskom objektu koji koriste NK LIV 1949 te na sportskom objektu koji koristi NK Goleo u Dopsinu, te je u tu svrhu u 2021. godini utrošen iznos od 34.958,82 kuna.

**c) dodjela stipendije vrhunskim sportašima**

U cilju razvoja sporta i pomoći vrhunskim sportašima Općina Vladislavci u 2021. godini po prvi je puta dodijelila sportsku stipendiju vrhunskim sportašima.

Javni poziv za dodjelu stipendije općinski načelnik objavio je 8. veljače 2021. godine. Dodjeljivala se 1 stipendija u godišnjem iznosu od 5.000,00 kuna.

Pravo na stipendiju ostvaruju sportaši koji imaju status vrhunskog sportaša I., II. i III. kategorije, temeljem kategorizacije Hrvatskog olimpijskog odbora i koji ispunjavaju sljedeće uvjete: da je član sportskog kluba (udruge); da u matičnom klubu tijekom cijele godine uredno i redovito obavlja svoje sportske obveze, treninga, priprema i natjecanja, uvažavajući specifičnost pojedinog sporta, osim kada je sportaš na studiju ili sportskom usavršavanju; da nastupa za svoj klub na službenom prvenstvu Hrvatske ili kup-u u tekućoj godini - sezoni tijekom trajanja rješenja o kategorizaciji, osim ako nenastupanje nije uzrokovano opravdanim razlogom; da ima prijavljeno prebivalište na području Općine Vladislavci; da svojim ponašanjem dostojno potiče i promiče etičke vrijednosti sporta i sportskog stvaralaštva.

Temeljem provedenog javnog poziva dodijeljena je 1 stipendija vrhunskim sportašima u godišnjem iznosu od 5.000,00 kuna.

**d) nabava pumpe za potrebe navodnjavanja nogometnih igrališta i dokup snage el. energije**

Programom javnih potreba u sportu na području Općine Vladislavci za 2021. godinu planirana je nabava pumpe za potrebe navodnjavanja nogometnih igrališta i dokup snage el. energije za objekt NK LIV 1949 Vladislavci.

Pumpa je nabavljena i instalirana na objektu Nogometnog kluba LIV 1949 Vladislavci dokupljena je snaga el. energije. Za nabavu pumpe utrošen je iznos od 10.487,50 kuna, a za dokup snage el. energije utrošen je iznos od 5.821,88 kuna.

**III.**

Ovo Izvješće upućuje se na razmatranje i usvajanje Općinskom vijeću Općine Vladislavci.

KLASA: 620-01/20-01/02

URBROJ: 2158-41-02-22-05

Vladislavci, 14. ožujka 2022.

**Općinski načelnik**

Marjan Tomas, v.r.